cimer

vonal**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

|  |  |
| --- | --- |
|  |  |

Iktatószám: HIV/9231-5/2018.

Napirend sorszáma:

**Előterjesztés**

**Hévíz Város Önkormányzat Képviselő-testületének**

**2018. október 25-ei rendes nyilvános ülésére**

**Tárgy:** Hévíz Város Önkormányzata és Cserszegtomaj Nagyközség Önkormányzata között fennálló Feladat-ellátási szerződés módosítása házi segítségnyújtás és jelzőrendszeres házi segítségnyújtás tárgyában

**Az előterjesztő:** Papp Gábor polgármester

**Készítette:**  Varga András TASZII Intézményvezető

Fábiánné Hoffman Márta hatósági osztályvezető

**Megtárgyalta:** Pénzügyi, Turisztikai és Városfejlesztési Bizottság

Jogi- Ügyrendi, Szociális Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

A feladat-ellátási szerződés a felek között 2015. november 26-án jött létre abból a célból, hogy Hévíz Város Önkormányzata házi segítségnyújtás, jelzőrendszeres házi segítségnyújtás, családsegítés és idősek nappali ellátása tárgyában a Teréz Anya Szociális Integrált Intézmény által szolgáltatást nyújt Cserszegtomaj Nagyközség Önkormányzat számára.

2018. augusztusában a szolgáltatást igénybe vevő önkormányzat és az intézmény tudomására jutott, hogy a Cserszegtomajon szociális alapszolgáltatást nyújtó NAPÁVA Szociálisgondozó Közhasznú Nonprofit Korlátolt Felelősségű Társaság által fenntartott „Boldog Gizella – 2009” Szociális Szolgáltató a tevékenysége megszüntetését kezdeményezte az illetékes Kormányhivatalnál. A Hivatal a szolgáltatói nyilvántartásból 2018. október 24. napjával törli az engedélyest a ZAC/100/00475-6/2018. ügyiratszámú határozatával.

A megszűnő szolgáltató által ellátottak előgondozása és állapotfelmérése 2018. szeptemberében intézményünk részéről megtörtént annak érdekében, hogy ellátotti érdekek ne sérüljenek, ne maradjon ellátás nélkül arra rászoruló idős személy. A Kormányhivatal, a Cserszegtomaji Polgármesteri Hivatal, valamint az intézmény egyeztetett fentiekről és a szükséges teendőkről, melyről Hévíz Város Önkormányzatát és Cserszegtomaj Nagyközség Önkormányzatát tájékoztatta az intézményvezető.

Az intézmény rendelkezik megfelelő humán erőforrással és szakmai felkészültséggel ahhoz, hogy az előgondozott idősek számára a jövőben házi segítségnyújtást és jelzőrendszeres házi segítségnyújtást szolgáltasson. Ehhez azonban a jelenleg érvényben lévő feladat-ellátási szerződés módosítása szükséges, az abban meghatározott ellátotti létszámok növelni szükséges az alábbiak szerint:

A szerződés II. 3. pontja jelenleg:

1. „Az ellátásban részesítendők köre és száma:

Házi segítségnyújtás: 15 fő

Jelzőrendszeres házi segítségnyújtás: 9 fő”

A szerződés II. 3. pontja az alábbiak szerint módosul:

1. „Az ellátásban részesítendők köre és száma:

Házi segítségnyújtás: 22 fő

Jelzőrendszeres házi segítségnyújtás: 15 fő”

Cserszegtomaj Nagyközség Önkormányzata 2018. szeptember 24-én kelt levelében kérte, hogy az intézmény nyújtson tájékoztatást arról, hogy az ellátotti létszám bővítése milyen pénzügyi vonatkozásokkal jár. Az intézmény az elkészült számításokat mindkét Önkormányzat részére megküldte tájékoztatásul.

Cserszegtomaj Nagyközség Önkormányzata 2018. október 31-én tartja soros képviselő-testületi ülését, ekkor kerül napirendre a feladat-ellátási szerződés módosítása. A szerződés módosítása, amennyiben mindkét fél által elfogadásra kerül, 2018. december 1-jén lép hatályba.

**Tisztelt Képviselő-testület!**

Kérem a Tisztelt Képviselő-testületet a határozati javaslat megtárgyalására és elfogadására. A döntés normatív határozat, egyszerű szótöbbséget igényel.

Kérem, hogy az előterjesztést megvitatni és határozati javaslatot elfogadni szíveskedjenek.

**2.**

**Határozati javaslat**

**Normatív határozat címe:** Hévíz Város Önkormányzata és Cserszegtomaj Nagyközség Önkormányzata között fennálló feladat-ellátási szerződés módosítása

1. Hévíz Város Önkormányzat Képviselő-testülete a szociális szolgáltatások ellátására Cserszegtomaj Nagyközség Önkormányzatával 2015. november 26. napján kötött feladat-ellátási szerződés 2018. december 1. napjától hatályos módosításához hozzájárul azzal, hogy a szerződés aláírásának feltétele Cserszegtomaj Nagyközség Önkormányzat Képviselő-testületének elfogadó határozata fenti tárgyban.
2. Az előterjesztés mellékletét képező feladat-ellátási megállapodás aláírására a Képviselő-testület felhatalmazza Polgármestert, valamint felkéri a Teréz Anya Szociális Integrált Intézmény vezetőjét.

**Felelős:** Papp Gábor polgármester

**Határidő:** 2018. november 30.

1. számú melléklet

**FELADAT-ELLÁTÁSI SZERZŐDÉS**

**II. SZÁMÚ MÓDOSÍTÁS**

amely létrejött egyrészről **Hévíz Város Önkormányzat**

székhely: 8380 Hévíz, Kossuth L. u. 1.  
adószám: 15734374-2-20  
bankszámlaszám: 11749039-15432429  
képviseletében: Papp Gábor polgármester,

mint fenntartó (továbbiakban: **Fenntartó**)

másrészről

**Cserszegtomaj Község Önkormányzata**

székhely: 8372 Cserszegtomaj, Dr. Bakonyi Károly u. 1.

adószám: 15734415-2-20

bankszámlaszám: 12083600-01516197-00100009

képviseletében: Bartha Gábor polgármester

mint szolgáltatást igénybe vevő önkormányzat (továbbiakban: **Önkormányzat)**

1. **A szerződés tárgya**
2. **Előzmények:** Fenntartó a 2015. november 26-én kötött feladat-ellátási szerződésben a Szociális igazgatásról és szociális ellátásokról szóló 1993. évi III. törvényben meghatározott feladatok közül a 63. §-ban szabályozott házi segítségnyújtás, 64. §-ban szabályozott családsegítés, a 65. §-ban szabályozott a jelzőrendszeres házi segítségnyújtás, a 65/F. §-ban szabályozott nappali ellátás, valamint a gyermekek védelméről és a gyámügyi igazgatásról szóló 1997. évi XXXI. törvény 39-40. §-a alapján szabályozott gyermekjóléti szolgáltatás feladatai biztosítását látja el az Önkormányzat közigazgatási területén.
3. Tekintettel arra, hogy az ellátásban részesítendők köre és száma emelkedett, ezért a szerződés módosítása vált szükségessé.

3. Az 1. pontban nevezett szerződés II. 3. pontja az alábbiak szerint módosul:

1. „Az ellátásban részesítendők köre és száma:

Házi segítségnyújtás: 22 fő

Jelzőrendszeres házi segítségnyújtás: 15 fő”

4. A Feladat-ellátási szerződés jelen szerződéssel nem érintett rendelkezései változatlanul érvényben és hatályban maradnak.

**II. Egyéb rendelkezések**

1. Jelen szerződés 2018. december 1. napján lép hatályba. Jelen szerződés módosítása csak írásban mindkét fél cégszerű aláírásával érvényes.

2. Jelen szerződésből eredő jogvitákat a felek egymás között, tárgyalásos úton rendezik, ennek sikertelensége esetén a Keszthelyi Járásbíróság illetékességében állapodnak meg.

3. Jelen szerződésben nem szabályozott kérdésekben a Polgári Törvénykönyv rendelkezései az irányadóak.

Jelen szerződést a felek elolvasás és értelmezés után, mint akaratukkal mindenben megegyezőt 6 eredeti példányban jóváhagyólag aláírták.

Hévíz, 2018. ….

|  |  |  |
| --- | --- | --- |
| Hévíz Város Önkormányzat  Fenntartó  képv. Papp Gábor polgármester |  | Cserszegtomaj Nagyközség Önkormányzat  Önkormányzat  képv. Bartha Gábor polgármester |

A szerződésben foglaltakat megismertem, magamra nézve kötelezőnek tartom és a feladatellátást vállalom.

Hévíz, 2018. ….

­­­-------------------------------------------------------

Teréz Anya Szociális Integrált Intézmény

képv.: Varga András intézményvezető

**4.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **Fábiánné Hoffman Márta** | **Hatósági osztályvezető/az előterjesztés készítője** |  |  |
| **Szintén László** | **Közgazdasági osztályvezető/pénzügyi ellenőrzés** |  |  |
| **dr. Tüske Róbert** | **törvényességi felülvizsgálat** |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| **Varga András** | **intézményvezető TASZII** |  |  |
|  |  |  |  |