Iktatószám: HIV/1497-79/2018.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2018. október 25-ei rendes nyilvános ülésére**

**Tárgy:** Hévíz Város Önkormányzat 2018. évi költségvetéséről szóló 2/2018. (I. 25.) rendelet módosítása

**Az előterjesztő:** Papp Gábor polgármester

**Készítette:** Kondákorné Farkas Erika Közgazdasági Osztály

**Megtárgyalta:** Jogi- Ügyrendi, Szociális Bizottság,

Oktatási, Kulturális és Sport Bizottság,

Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**BEVEZETŐ**

Az államháztartásról szóló 2011. évi CXCV. törvény (továbbiakban Áht.) 34. § (1) bekezdése alapján a helyi önkormányzat költségvetési rendeletében megjelenő bevételek és kiadások módosításáról, a kiadási előirányzatok közötti átcsoportosításról - (2) és (3) bekezdésben meghatározott kivétellel – a képviselő-testület dönt.

A helyi önkormányzat költségvetési rendelete lehetővé teheti a polgármester számára a helyi önkormányzat bevételeinek és kiadásainak módosítását és a kiadási előirányzatok közötti átcsoportosítást.

Az Áht. 34. § (4) bekezdés szerint a képviselő-testület a (2) és (3) bekezdés szerinti előirányzat-módosítás, előirányzat-átcsoportosítás átvezetéseként - az első negyedév kivételével – negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-ei hatállyalmódosítja költségvetési rendeletét.

Ha év közben az Országgyűlés, a helyi önkormányzatot érintő módon a támogatások előirányzatait zárolja, azokat csökkenti, törli, akkor az intézkedés kihirdetését követően haladéktalanul a képviselő-testület elé kell terjeszteni a költségvetési rendelet módosítását.

A (3) bekezdés szerint a helyi önkormányzati költségvetési szerv bevételi és kiadási előirányzatai – a Kormány rendeletében meghatározott esetben – a helyi önkormányzati költségvetési szerv saját hatáskörében módosíthatja, kiadási előirányzatok egymás között átcsoportosíthatja.

Hévíz Város Önkormányzat 2018. évi költségvetéséről szóló 2/2018. (I. 25.) rendelet módosítása – az állami támogatás összegének módosulása, az államháztartáson belülről és kívülről átvett; államháztartáson belülre és kívülre átadott pénzeszköz előirányzott összegének módosulása, a felhalmozási kiadási előirányzatok módosítása, a működési kiadások előirányzatának változása, a valamint a Képviselő-testületi döntések költségvetési rendeleten való átvezetése miatt – vált szükségessé.

**2.**

**BEVÉTELEK**

Az önkormányzat és intézményei bevételi főösszege jelen rendelet módosítás hatására 137.477 ezer Ft-tal változik.

A ***működési pénzforgalmi bevételek*** előirányzata132.458 ezer Ft-tal emelkedik.

Az **önkormányzatnál** a működési pénzforgalmi bevételi előirányzat 44.013 ezer Ft-tal növekszik.

Ezen belül: 19.636 ezer Ft-tal emelkedik az önkormányzat *államháztartáson belüli működési célú támogatásainak*összege.

Az önkormányzat *állami támogatás* címen kapott előirányzata növekszik ezzel az összeggel. Ezen belül a *helyi önkormányzat általános működésének és ágazati feladatainak támogatása* 16.526 ezer forinttal emelkedik.

A települési önkormányzatok évente két alkalommal – májusban és októberben - módosíthatják az ágazati feladataik ellátásához biztosított állami támogatás mutató számait. A májusi felmérés során végrehajtott módosítás hatására:

* 227 ezer forinttal emelkedik a köznevelési feladatok ellátásához biztosított állami támogatás összege. A 4 havi gyermeklétszám 1 fővel történő csökkentésének hatására 0,1 fővel csökkent a finanszírozott óvodapedagógus létszám és a bértámogatás 147 ezer Ft-tal csökken. A létszámcsökkenés miatt 27 ezer forinttal csökken az óvodaműködtetési támogatás összege. 1 fővel emelkedett az alapfokú minősítést szerzett pedagógusok létszáma, mely 401 ezer Ft kiegészítő támogatás emelkedést okoz.
* 444 ezer forinttal emelkedik az önkormányzat szociális, gyermekjóléti és gyermekétkeztetési feladataira kapott támogatás összege. A szociális étkeztetés esetében 10 fő ellátott lemondása 554 ezer Ft támogatás csökkenést okozott. Idősek szakosított bentlakásos ellátása esetében, az intézmény-üzemeltetés várható kiadásainak módosítása 1.174 ezer Ft összegű támogatás emelkedést eredményezett. Ugyanakkor az intézményi gyermekétkeztetés üzemeltetési kiadásához adott támogatás csökken 176 ezer forinttal.

A központi költségvetés a 257/2000. (XII. 26.) Kormányrendelet alapján támogatást biztosít a helyi önkormányzatok számára a szociális, valamint a gyermekjóléti és gyermekvédelmi ágazatban dolgozók részére folyósítandó szociális összevont pótlék és az azt terhelő szociális hozzájárulási adó összegére. A Magyar Államkincstár 6.038 ezer forintot utalt 2018. évi szociális ágazati összevont pótlék címén, mellyel júniustól szeptember hónap végéig, 4 hónapra finanszírozta az szociális területen dolgozók szociális pótlékának összegét. Az összeg az *önkormányzat szociális, gyermekjóléti és gyermekétkeztetési feladatok ellátására kapott állami támogatások* előirányzatát növeli.

Önkormányzatunk magas 1 főre jutó adóerőképessége miatt nem jogosult a bölcsődei üzemeltetési támogatásra, csupán a finanszírozás szempontjából elismert szakmai dolgozók bértámogatását kapta meg. Azonban a 46/2018. (III. 19.) Kormányrendelet alapján a májusi felmérésben a 32.000 Ft adóerőképességet meghaladó és bölcsődét fenntartó településeknek is lehetősége nyílt a kiegészítő bölcsődei támogatás igénylésére. 2018. augusztus 29. napján értesítette a MÁK Zala Megyei Igazgatósága önkormányzatunkat a 8.082 ezer Ft támogatás elnyeréséről.

1.516 ezer forint az Államkincstár által folyósított kulturális pótlék összege. A 150/1992. ( XI. 20.) Kormányrendelet 21. §-a alapján a központi költségvetés támogatást biztosít a helyi önkormányzatok részére a művészeti, közművelődési és közgyűjteményi területen dolgozó közalkalmazottak kulturális pótlékára és az azt terhelő szociális hozzájárulási adóra. A fenti összeg a közművelődési területen dolgozók - 2018. júniustól szeptemberig - 4 havi bérekkel kifizetett pótlékának és azt terhelő szociális hozzájárulási adójának támogatott összege. Az összeg *települési önkormányzatok kulturális feladatainak támogatására* kapott állami támogatások előirányzatát növeli.

219 ezer Ft könyvtári érdekeltségnövelő támogatásban részesült önkormányzatunk a múlt évi könyvtári könyv állománygyarapítására fordított kiadások alapján.

*Működési célú és kiegészítő támogatások* előirányzata jelen rendeletmódosítás során 1.828 ezer forinttal emelkedik.

* Az eredeti költségvetésben a *2018. évi bérkompenzáció* támogatásának összegét már terveztük, a fejezeti kezelésű pénzeszköz átvételek között. A MÁK nettó finanszírozásának, előirányzat közlő adatlapja alapján a 2018. május-augusztus havi bérkompenzáció összege 797 ezer Ft. Az összeg átcsoportosításra kerül a működési célú és kiegészítő támogatások előirányzata közé.
* 196 ezer forinttal szükséges csökkenteni a bérkompenzáció előlegének összegét, mivel a februári előleg visszavonás ezt szükségessé teszi.
* 2018. júliusában önkormányzatunk pályázott a 2018. évi szociális tüzelőanyag támogatásra. Október 1. napján megérkezett a támogatói okirat, mely szerint 1.227 ezer forint támogatásban részesült városunk. A támogatás 69 erdei köbméter keménylombos tűzifa vásárlására használható fel. Eredeti költségvetésünkben az előző évek tapasztalata alapján egyéb Áht-belülről átvett támogatásként 500 ezer Ft támogatást már terveztünk. A már tervezett összeg (500 ezer Ft) állami támogatásra való átcsoportosítása mellett, 727 ezer forinttal nő a bevételi előirányzat.

*Elszámolásból származó bevételek* előirányzata 1.282 ezer Ft összegben kialakításra kerül. Ez a 2017. évi állami támogatások elszámolása során a 2017. évi beszámolóban megállapított többlettámogatás összege.

Az *egyéb működési célú támogatások államháztartáson belülről* kapott előirányzata 11.508 ezer Ft-tal emelkedik.

A költségvetési szerveknél foglalkoztatottak 2018. évi bérkompenzációjára tervezett előirányzat – a 2018. június - augusztus közötti 4 havi bérkompenzáció és az előleg visszavonás – összegével, 601 ezer forinttal csökken. Az összeg átcsoportosításra kerül a kiegészítő állami támogatások közé.

8.085 ezer Ft SportOverBorders projekt kapcsán kapott támogatás, mely az I. és II. projekt

jelentésben elszámolt költségek ellentételezése. A támogatás teljes összege azonban nem

önkormányzatunkat illeti meg, hanem abból a résztvevő települések, illetve szervezetek

felé 6.986 ezer forintot át kell adni. A korábbi költségvetés-módosításokban az Áht-n kívülről átvett támogatásként kezelt 2.064 ezer Ft előleg számviteli szakmai megfontolás alapján szintén átcsoportosításra kerül az egyéb működési célú támogatások közé.

Ehhez hasonlóan a RefurbCulture projekt előlege 2.460 ezer Ft is átcsoportosításra kerül az Áht-n kívülről átvett támogatások közül.

Ez az előirányzatot csökkenti az eredeti költségvetésben 500 ezer Ft átvett pénzként tervezett tűzifa támogatás átcsoportosítása.

*Közhatalmi bevételek* előirányzata összességében nem módosul. A pénzügyi mérleg egyensúlyának fenntartása miatt, 11.558 ezer Ft átcsoportosítás szükséges a kötelező és nem kötelező bevételi előirányzatok között.

*Működési bevételek* előirányzata 6.127 ezer forinttal emelkedik. A bevétel a következőkből tevődik össze:

* A 1455/106 helyrajzi számú „kivett közterület”-ből 35 négyzetmétert értékesített az önkormányzat. Az Áfa mentes eladási ár 129 ezer Ft. Az ingatlan értékesítést terhelő kiszámlázott általános forgalmi adó összege, működési bevételként jelenik meg, mely az állam felé befizetendő.
* 289 ezer Ft a hévízi 964/9.-es helyrajzi számon nyilvántartott nyilvános WC beruházás után fizetett összeg kiszámlázott általános forgalmi adó tartalma.
* A Hévíz Turisztikai Nonprofit Kft az önkormányzat a tulajdonában lévő részesedéséből 2%-ot értékesített. Az értékesített részesedés eladási ára és a nyilvántartási ár közötti különbözet összege 509 ezer Ft.
* 5.200 ezer Ft – a Képviselőtestület 192/2018. (X. 2.) határozata alapján tervezett - az Aquamarin Kft osztalékelőleg kifizetéséből származó bevétel. Az összeget a Kft. 2018. október 5 napján átutalta.

Az *államháztartáson kívülről átvett működési célú támogatások* előirányzata 6.742 ezer Ft összeggel megemelkedik.

Az előirányzatot növeli:

* „Transforming your city” projekt záró elszámolásából származó 236 ezer Ft.

Támogatási előlegként 903 ezer Ft a fenti projekt elkülönített számlájára 2017. évben, euróban folyt be. A támogatást a külföldi támogató partner közvetlenül utalta számlánkra. Sajátos számviteli elszámolási szabályok miatt, az euróban közvetlenül külföldről érkezett előleg, a projekt lezárásakor kerülhet az önkormányzat ténylegesen elszámolt bevételei közé.

* 10.126 ezer Ft az Erasmus+ program keretében elnyert „Youth&SPA” projekt előlegének összege. A projekt támogatásintenzitása 100% -os, melyből 80%-os az előfinanszírozás. A további 20 % csak a záró beszámoló leadása után kerül kifizetésre. A projekt célja a fiatalok összefogása, hogy a döntéshozókkal együtt gondolkodhassanak a résztvevő városokat érintő közös kérdésekről, problémák megoldásáról. (Pl: fiatalok elvándorlása, ifjúsági csoportok létrehozása, fiatalok kommunikációs készségeinek fejlesztése, tudatos karriertervezés, kapcsolatépítés. A projekt megvalósításának időtartama 2018. 09. 01. napjától, 2019. 12.31. napjáig tart.
* A Képviselő-testület 199/2018. (X. 2.) határozatában elrendelte, hogy a Hévíz Sportkör a 2017. évi TAO támogatás önerejeként biztosított önkormányzati támogatás elszámolása során keletkezett, fel nem használt 1 ezer forintot a támogatási szerződésben rögzített feltételeknek megfelelően fizesse vissza.
* A SportOverBorders projekt korábban Áht-n kívülről átvett támogatásként kezelt 2.064 ezer Ft összegű támogatása számviteli szakmai megfontolás alapján átcsoportosításra kerül az egyéb működési célú támogatások közé.
* Fentiekhez hasonlóan a RefurbCulture projekt előlege 2.460 ezer Ft is átcsoportosításra kerül az egyéb működési célú támogatások közé.

***Felhalmozási pénzforgalmi bevételek:***

Az önkormányzat és intézményei ***felhalmozási pénzforgalmi bevételi*** előirányzata 4.152 ezer Ft-tal módosul.

Ez növekedés az **Önkormányzat**nál megjelenik meg.

1.607 ezer forinttal nő a *felhalmozási bevétel* előirányzata.

Az *ingatlanértékesítés előirányzata* 1.547 ezer forinttal emelkedik:

* 477 ezer Ft az 1455/106. hrsz-ú ”kivett közterület” megjelölésű területből értékesített 35 m2 Áfa nélküli eladási ára.
* 1.070 ezer Ft a Kölcsey utcai nyilvános WC felújítás miatt, a Hévíz Gyógyfürdő Kórház által 2018. évben megfizetett ellentételezés nettó összege.

*Részesedésekből értékesítéséből származó bevétel*i előirányzat 60 ezer Ft összeggel kialakításra kerül. Ez a Hévíz Turisztikai Nonprofit Kft önkormányzati tulajdonú, 2% üzletrészének nyilvántartási áron történő értékesítéséből származó bevétel összege.

*Felhalmozási célú pénzeszköz átvétel Áht-n kívülről* előirányzat 2.545 ezer forinttal emelkedik. Az előirányzat növekedés a Hévíz TDM Egyesület 2018. évi egyéb szálláshelyek minőségfejlesztési pályázata során fel nem használt támogatás összege. A támogatás folyósítása múlt év végén megtörtént. A Képviselő-testület 180/2018. (VIII. 29.) határozatában a támogatás felhasználás elszámolását 13.455 ezer Ft összegben fogadta el és kötelezte az egyesületet a fel nem használt 2.545 ezer Ft visszafizetésére.

***Finanszírozási bevételek:***

Az *államháztartáson belüli megelőlegezés* előirányzata 867 ezer forinttal növekszik. Ez a 2018. június - szeptember havi közfoglalkoztatással kapcsolatos kiadások fedezetének állami megelőlegezése. A megelőlegezett összeg a következő havi nettó finanszírozás során visszavonásra kerül.

**Intézmények:**

**Polgármesteri Hivatal:**

A Polgármesteri Hivatal bevételi főösszege 488 ezer forinttal emelkedik.

A ***finanszírozási bevételek,*** ezen belülaz irányító szervi működési célú támogatás előirányzata növekszik ezzel az összeggel.

**GAMESZ:**

Az intézmény **bevételi előirányzata** 113.599 ezer Ft-tal emelkedik.

71.872 ezer forinttal nőa ***működési pénzforgalmi bevételek*** tervezett összege.

Az Áht-n belülről származó egyéb működési célú pénzeszköz átvétel előirányzatát 2.544 ezer forinttal növeli a Zala Megyei Kormányhivatal Munkaügyi Központjától, közfoglalkoztatási szerződéssel alkalmazottak támogatására kapott időarányos (2018. június – szeptember havi) összeg.

A működési bevételek előirányzata 69.328 ezer forinttal emelhető.

* Az intézmény vállalkozási szerződést kötött a Szabadics Közmű és Mélyépítő Zrt-vel a „Hévíz, Széchenyi utca fejlesztése” projekt keretében a F1 növénytelepítési terv alapján humuszmentési, humuszolási, tereprendezési és növénytelepítési munkák elvégzésére. A szerződésben foglalt munkák elvégzésének vállalkozói díja - fix átalánydíjas elszámolással, fordított Áfa-s adózással - 63.491 ezer Ft.
* A Képviselő-testület a Széchenyi utca felújítása során, a hiányzó szennyvízcsatorna szakasz kiépítésével a GAMESZ-t bízta meg. Az önkormányzattal történt egyeztetést követően a DRV Zrt. írásban jelezte, hogy az előzetesen bekért indikatív ajánlat bruttó összegének 50 %-át megfinanszírozza, mely 5.837 ezer Ft.

A ***finanszírozási bevételek*** előirányzata 41.727 ezer forinttal emelkedik.

Ezzel az összeggel emelkedik az irányító szervi működési célú támogatás.

* A Képviselő-testület 282/2017. (X. 12.) és 320/2017. (XII. 14.) számú határozatában a Széchenyi utca rekonstrukciója kapcsán az ideiglenes útalapot biztosító helyreállítás elvégeztetésének költségeire összesen 26.743 ezer forint forrást biztosított a GAMESZ részére. Ez a 2017. évi költségvetésben irányító szervi támogatásként leszervezésre került. Az intézmény részéről kötelezettségvállalások még 2017. évben megtörténtek. A munkálatok azonban 2018. évben valósultak meg. Az eredeti költségvetés ezt az irányító szervi támogatást nem tartalmazta. Ezért a szükséges forrást biztosítani kell.
* A képviselő-testület 157/2018. (VII. 20.) határozatában szintén a Széchenyi utca felújítása során szükséges ideiglenes közvilágítás kiépítésének megrendelésével a GAMESZ-t bízta meg. Az ideiglenes közvilágítás kiépítéséhez szükséges fedezetet 4.984 ezer forintban határozta meg.
* Ugyanezen határozatban a Széchenyi utcában hiányzó szennyvízgerinc kiépítésének megrendelésével szintén a GAMESZ-t bízta meg. Ehhez 7.000 ezer forintot fedezetet állapított meg.

Mindhárom irányító szervi támogatás működési célú finanszírozás, mivel az intézmény a felmerülő kiadást beruházásként aktiválni nem tudja.

176 ezer forint összegű a gyermekétkeztetés üzemeltetési támogatásnak, a májusi felmérésben leadott adatok miatti állami támogatás elvonása. Ezt az összeget az önkormányzat saját erőből pótolta.

3.000 ezer Ft összegű az irányító szervi támogatás a Nyírfa utca tereprendezésével, zöldfelület felújításával kapcsolatban.

**Brunszvik Teréz Napközi Otthonos Óvoda:**

Az intézmény **bevételi előirányzata** 377 ezer Ft-tal emelkedik.

18 ezer forinttal nőa ***működési pénzforgalmi bevételek*** tervezett összege.

Ez a működési bevételek előirányzatának növekedése. Az intézmény június hónapban kapta meg a fel nem használt Szép-kártya visszautalás összegét.

*A* ***finanszírozási bevételek*** *előirányzata 359 ezer Ft-tal növekszik ezzel az összeggel.*

A fenti összeg az irányító szervi működési célú támogatás emelkedésének felel.

A Képviselő-testület 166/2018. (VII. 20.) határozatában az SNI-s gyermeklétszám emelkedése és annak ellátása miatt plusz 1 fő pedagógus asszisztens alkalmazását és felmerülő kiadásainak saját forrásból történő finanszírozását határozta el.

**Gróf I. Festetics György Művelődési Központ:**

Az intézmény **bevételi előirányzata** 22.579 ezer Ft-tal emelkedik.

Az intézmény ***működési pénzforgalmi*** ***bevételi előirányzata*** 12.360 ezer forinttal emelkedik.

A *működési bevételek* előirányzata 11.623 ezer forinttal emelkedik. A Képviselő-testület 193/2018. (X. 2) határozatával engedélyezte a mozi jegy többletbevételből, mozi büfé készlet értékesítés többletbevételből és a kitelepülők által fizetett díjakból származó többletbevételből származó működési bevételi előirányzat növelést.

247 ezer forint összegben kialakításra kerül az egyéb működési célú támogatás Áht-n belülről bevételek előirányzat. A Zala Megyei Kormányhivatal Munkaügyi Központja szerződéssel alkalmazott nyári diákmunkás után utalta a művelődési intézmény részére ezt az összeget.

A működési célú pénzeszköz átvétel Áht-n kívülről előirányzat 490 ezer Ft összegben kialakításra kerül. Ez a bevétel az Árpádkori templomban kihelyezett perselyben gyűlt össze.

A ***finanszírozási bevételek*** előirányzata 10.219 ezer forinttal növekszik.

Ez az irányító szervi támogatás előirányzatának emelkedése, melyből:

* 219 ezer Ft a könyvtári állománygyarapításra kapott állami támogatás.
* 2018. október 5-én írt kérelmében az Igazgató Asszony 10.000 ezer Ft irányító szervi támogatást kért. Az intézmény a november-december havi működéséhez nem rendelkezik dologi forrással. Az éves rendezvénytervben jelzett műsorok megvalósítása 90 %-ban az I-III. negyedévben már megtörtént. Az utolsó negyedévben jelentős, nagy összegű pénzügyi kiadás rendezvényre nem várható. Kötelezettségvállalással jár még a Márton-napi, az Adventi és Szilveszteri rendezvény. Az intézmény tervezett bevételi forrásai nem olyan ütemben, folynak be, mint azt a felmerülő működési kiadások megkövetelnék. Év végéig várható a tervezett bevételek megvalósulása, sőt decemberben további többletbevétel is képződhet. Ennek mértékét azonban a mostani rendeletmódosítás során nem lehet kimutatni. A megfelelő színvonalú működéshez szükséges az irányító szervi támogatás. ***A bevételek teljesülése esetén, az utolsó rendeletmódosítás során a ténylegesen befolyt bevételek ismeretében a 10.000 ezer Ft összegű fenntartói intézményfinanszírozás visszavonásra kerül.***

**TASZII:**

A szociális intézmény **bevételi előirányzata** 4.195 ezer Ft-tal növekszik.

Ezzel az összeggel emelkedik ***a működési pénzforgalmi bevételek*** előirányzata és ezen belül az *Áht-n belülről származó egyéb működési célú pénzeszköz átvétel* előirányzata. 3.365 ezer Ft a Zala Megyei Kormányhivatal Munkaügyi Központjától, közfoglalkoztatási szerződéssel alkalmazottak 2018. június és szeptember közötti, 4 hónapra kapott bértámogatásának összege.

830 ezer Ft az OEP-től kapott működési célú többlettámogatás összege, melyből 630 ezer Ft a védőnői ellátást, 200 ezer Ft az orvosi ügyeletet érinti.

A ***finanszírozási bevételek*** előirányzata nem változik, így lényegében az irányító szervi támogatás összesített előirányzata sem módosul. Mivel az intézmény működési célú bevételét felhalmozási célra kívánja felhasználni, ezért ennek ellensúlyozására átcsoportosítás történik a működési célú intézményfinanszírozás és a felhalmozási célú irányítószervi támogatás között, 830 ezer Ft összegben.

8.082 ezer forinttal támogatja az állam a bölcsőde üzemeltetését, mint bölcsődei kiegészítő támogatás. Az állami támogatás átadásra kerül a szociális intézményhez. Az önkormányzat 2018. évi költségvetésében az állami támogatás mellett korábban már biztosította saját forrásból a bölcsőde megfelelő színvonalú működését. Az állami támogatás átadása után, a támogatás összegének megfelelően a saját erő elvonásra kerül.

**3.**

**KIADÁSOK**

Az önkormányzat és intézményei kiadási előirányzatának főösszege – azonosan a bevételi főösszeggel - 137.477 ezer Ft-tal módosul.

A ***működési pénzforgalmi kiadások*** kiemelt előirányzatának tervezett összege önkormányzat és intézményei esetében 396.916 ezer Ft-tal emelkedik.

**Önkormányzat**

Az önkormányzat kiadásainak összesített előirányzata 49.032 ezer Ft-tal emelkedik.

A ***működési pénzforgalmi kiadások***előirányzata 256.548 ezer Ft-tal növekszik. A *személyi juttatások* előirányzata 1.096 ezer forinttal csökken, a *munkaadót terhelő járulékok* előirányzata 16 ezer forinttal emelkedik.

Az előirányzatot módosítja:

* „RefurbCulture” projekt esetében 2.934 ezer forinttal szükséges megemelni az eredeti költségvetésben tervezett személyi juttatás és 533 ezer forinttal a munkaadót terhelő elvonások előirányzatát.
* Reprezentációs kiadások esetében a személyi juttatások előirányzatát 614 ezer forinttal, a munkaadót terhelő elvonások előirányzatát 605 ezer forinttal kell növelni.
* Nyári napközi esetében a személyi juttatások előirányzata 248 ezer forinttal emelendő.
* Hévíz U25 versenypályázat nyertesének kifizetett jutalma miatt a személyi juttatások előirányzata 118 ezer forinttal, a munkaadót terhelő járulékok előirányzata 23 ezer forinttal emelkedik.
* A „Transforming your city” projekt lezárult a felesleges előirányzatok átcsoportosíthatók. A személyi juttatások előirányzatának csökkenése 365 ezer Ft, a járulék előirányzat csökkenés 41 ezer Ft.
* A Pénzügyminisztérium felszólította az önkormányzatokat, hogy a 2014-2020. programozási időszakban az egyes európai uniós alapokból származó támogatások felhasználásának rendjéről szóló 272/2014. (XI. 5.) Kormányrendelet 116.§ (1a) bekezdése alapján, az önkormányzat, vagy költségvetési szerve európai uniós forrásból megítélt, 50 millió forintot meghaladó támogatás kedvezményezettje, akkor számára a támogatási előleg csak abban az esetben nyújtható, ha a kedvezményezett az európai uniós forrás kezelésére a Magyar Államkincstárnál külön fizetési számlát nyit. A korábban kereskedelmi banki számlára kiutalt támogatások esetében is megváltozott a szabályozás. Ezért, ha a megítélt európai uniós forrásból nyújtott támogatás összege meghaladja az 50 millió forintot, akkor a kedvezményezettnek a még fel nem használt összeget a Magyar Államkincstárnál vezetett fizetési számlára kellett 2018. szeptember 30 napjáig átutalni, ha az adott projekt 2018. október 31. napjáig nem zárul le. Ez az előírás önkormányzatunk esetében két projektet érintett:
  + „Hévíz termelői piac megújulása” TOP-1.1.3-15-ZA1-2016-00005” projekt, ahol 241.530 ezer Ft a visszafizetett támogatás összege. A támogatásnak megfelelően a kiadások is tervezésre kerültek, melyből a személyi juttatásra kalkulált előirányzat 4.645 ezer Ft, a munkaadót terhelő járulékra tervezett előirányzat 1.104 ezer Ft volt, melyet törölni kell. A többi csökkentés a dologi és felhalmozási kiadási előirányzatokat érinti.
  + A másik pályázati támogatás, amit vissza kellett fizetni a „Fenntartható közlekedés” TOP-3.1.1-15-ZA1-00007 projekt, ahol a teljes támogatás összege 208.831 ezer Ft. Emiatt a dologi kiadások és a felhalmozási kiadások előirányzata csökkentendő.

Az önkormányzat *dologi kiadások* előirányzata 210.467 ezer Ft-tal emelkedik.

* A Képviselő-testület 162/2018. (VII. 20.) határozatában kinyilvánította, hogy fontosnak tartja az önkormányzat nemzetközi pályázati és szervezeti együttműködésekben történő részvételének előkészítését, nemzetközi kapcsolatok ápolását, építését. A feladatellátásához szükségesnek tartja a legmegfelelőbb partner kiválasztását, beszerzési eljárás lefolytatását. A feladat ellátásához 6.858 ezer Ft előirányzatot biztosított. Ezt az összeget 178/2018. (VIII. 29.) számú határozatával 3.175 ezer forinttal megemelte. Az e célra biztosított előirányzat összesen 10.033 ezer Ft.
* Önkormányzatunk 2018. júliusában pályázatot nyújtott be szociális tűzifa támogatásra. A Képviselőtestület 167/2018. (VII.20.) határozatában - 127 ezer forintot - a pályázathoz szükséges önerőt biztosított, a már tervezett előirányzat terhére. 500 ezer Ft előirányzat biztosítja az előző évi szociális tűzifa 2018. évben felmerült kiadásai, és a 2018. évi szociális tűzifa kiszállításához szükséges kiadások fedezetét. A pályázat 1.227 ezer Ft támogatást nyert. Eredeti költségvetésünk az előző évek tapasztalata alapján 500 ezer Ft összegű támogatásból származó kiadást már tartalmazott, ezért csak 727 ezer forinttal szükséges a dologi kiadások további emelése. Fenti három tényező hatására a szociális tűzifa részletezőn megjelenített dologi kiadás előirányzata 1.227 ezer forinttal emelkedik.
* A tulajdonában lévő 1455/106 helyrajzi számú „kivett közterület”-ből 35 négyzetmétert értékesített az önkormányzat. Az ingatlan értékesítést terhelő általános forgalmi adó befizetendő összege 129 ezer Ft.
* 420 ezer forinttal szükséges megemelni a dologi kiadások előirányzatát, az adatvédelmi tisztviselői feladatok ellátása miatt megkötendő szerződéshez.
* Az eredetileg tervezett reklám, propaganda kiadások előirányzata kevésnek bizonyul, ezért 1.016 ezer forinttal meg kell emelni az előirányzatot.
* A klímarendszer programozása miatti többletkiadás összege 2.834 ezer Ft, melyre fedezet kell.
* A hitelkeret rendelkezésre tartása után fizetendő díj fedezetére előirányzat kialakítása szükséges, 4.506 ezer Ft összegben. A 396.188 ezer Ft folyósított hitel után fizetendő kamat összege 494 ezer Ft.
* 1.050 ezer Ft előirányzat kell az 58 férőhelyes parkoló közbeszerzési tanácsadói feladatok ellátásához, illetve építési napló vásárlásához.
* 373 ezer Ft előirányzat szükséges a Zrínyi utca belterületének rekonstrukciójához időközben már felmerülő kiadások fedezetéhez. A beruházásra az eredeti költségvetésben tervezett hitelből származó előirányzat a Széchenyi utcára átcsoportosításra került, a beruházással kapcsolatban felmerülő egyéb dologi kiadásokra nem maradt előirányzat.
* 127 ezer forintot kell tervezni a 2102. hrsz-ú szántó terület, út céljára történő hasznosításához szükséges, talajvédelmi terv elkészítetéséhez.
* További 25.888 ezer Ft összeggel szükséges megemelni az egyéb ki nem emelt kiadások dologi előirányzatát. Ez részben az informatikai eszközbeszerzésre, beruházásra tervezett előirányzat párhuzamos csökkentésével, átcsoportosításával; részben tartalék felhasználásával biztosítható. Ez nyújt többek között fedezetet az I. és II. emeleti tárgyaló felújításával és bebútorozásával kapcsolatban felmerült dologi kiadásokhoz.
* 3.351 ezer Ft összegben kialakításra kerül az Erasmus+ program keretében elnyert „Youth&SPA” projekt megvalósításához szükséges előirányzat. A projektre folyósított támogatás - 10.126 ezer Ft – 33%-a marad önkormányzatunknál, a többit 4 külföldi település fele át kell adni.
* A felhalmozási kiadások közül át kell csoportosítani a dologi kiadások közé, a Széchenyi utca felújításával kapcsolatos fordított Áfa összegét - 180.418 ezer forintot - mivel annak befizetése az önkormányzatot terheli.
* Gyógyhelyi főtér kialakításával kapcsolatos kiadások esetében is szükséges a felhalmozási, beruházási kiadások közül 3.289 ezer forintot átcsoportosítani a dologi kiadások közé.
* Az ellátottak pénzbeli ellátására tervezett kiadások közül 111 ezer forintot át kell csoportosítani a dologi kiadások közé, mivel a természetben nyújtott ellátás kiadása a dologi kiadások között könyvelendő. Ez a kiadás köztemetéssel kapcsolatban merült fel.
* Mint azt a személyi juttatások esetében már leírtuk, a „Transforming your city” projekt lezárult, így a dologi kiadásokra tervezett, fel nem használt előirányzat elvonható, mely 1.785 ezer Ft. Az elvont előirányzat az általános tartalék összegét növeli.
* Az európai uniós támogatottságú két pályázat visszafizetett támogatási összege a „Hévíz termelői piac megújulása” TOP-1.1.3-15-ZA1-2016-00005” projekt esetében 11.032 ezer forinttal, a „Fenntartható közlekedés” TOP-3.1.1-15-ZA1-00007 projekt esetében 6.486 ezer forinttal csökkenti a dologi kiadások előirányzatát.
* A sportcsarnok bontására elkülönített előirányzat terhére 5.500 ezer Ft átcsoportosításra kerül az Áht-n kívülre átadandó működési támogatások közé.

*Ellátottak pénzbeli juttatási* előirányzott összege 111 ezer forinttal csökken. Mint azt a dologi kiadásoknál már leírtuk, a természetben biztosított ellátást a dologi kiadások között kell könyvelni. Emiatt 1 fő részére biztosított köztemetés kiadása is a dologi kiadások között jelenik meg. 111 ezer Ft előirányzatot át kell csoportosítani.

28.210 ezer forinttal emelkedik az *Államháztartáson belüli működési pénzeszköz átadás* előirányzata.

Önkormányzatunkat a Pénzügyminisztérium két pályázati támogatás visszafizetésére szólította fel, ezek a már többször említett „Hévíz termelői piac megújulása” TOP-1.1.3-15-ZA1-2016-00005” és a „Fenntartható közlekedés” TOP-3.1.1-15-ZA1-00007 projekt. A beérkezett támogatás egy része működési célú, más része felhalmozási célokat szolgált. A visszafizetéskor ennek megfelelően működési, illetve felhalmozási pénzeszköz átadásként kell kezelni. A buszpályaudvar esetében ez 12.261 ezer Ft, a piac felújításnál 12.649 ezer Ft.

Költségvetésünkben a „Dorint Rogner Lótusz Therme Szálloda” terület átcsatolása miatt Alsópáhok és Keszthely részére 2018. évben fizetendő helyi adó átadás előirányzata szerepel, melyet már előző költségvetés módosításkor megemeltünk, azonban még további előirányzat növelés szükséges, mivel a módosított előirányzat nem biztosítja az ez évben fizetendő - 2018. június 30-ig befolyt - a területen működő két vállalkozás által fizetett helyi adó 20, illetve 15 százalékának átadásához szükséges fedezetet. Emiatt Alsópáhok Község Önkormányzat részére átadandó előirányzat 309 ezer forinttal, Keszthely Város Önkormányzat részére átadandó előirányzat 232 ezer forinttal megemelésre kerül.

Az I. és II. kifizetési kérelemből 8.085 ezer Ft bevétel származik a SportOverBorders projekt esetében, azonban ebből az önkormányzatnak 6.986 ezer forintot tovább kell adnia a résztvevő külföldi és magyar települések és egyesület részére. Az érintettek közül egy település - Zalaegerszeg Megyei Jogú Város - Áht-belüli szervezet. A részére továbbutalandó összeg 1.647 ezer Ft. Ennek megfelelően kell az előirányzatot is alakítani.

2017. évi költségvetésünk 1.112 ezer Ft összegben tartalmazott támogatást a Nagykanizsai Tankerületi Központ kérelme alapján, a hévízi iskola 2017/2018. tanévi iskolatej program megvalósítására. A Tankerület nem fizettette ki a múlt évi támogatást, annak utalása is az idén várható. Emiatt a megemelt összegű 2018/2019. tanév iskolatej program támogatás mellett a múlt évi támogatást is tartalmazni kell az előirányzatnak.

17.844 ezer Ft-tal nő az *Államháztartáson kívüli működési célú* *pénzeszköz átadás* előirányzata.

Az I. és II. kifizetési kérelemből 8.085 ezer Ft bevétel származik a SportOverBorders projekt esetében, azonban ebből az önkormányzatnak 6.986 ezer forintot tovább kell adnia a résztvevő külföldi és magyar települések és egyesület részére. Az érintettek közül 3 kedvezményezett részére történő, összesen 5.339 ezer Ft pénzeszköz átadás az Áht-n kívüli támogatások közé tartozik. A kedvezményezettek és részükre átadandó támogatás a következő:

* Hévíz SK 1.281 ezer Ft,
* Koprivnica 3.530 ezer Ft,
* Cazma 528 ezer Ft.

Hasonló a helyzet a „Youth & SPA” projekt esetében, ahol a támogatási előlegből összesen 6.775 ezer Ft továbbadandó 4 további partner részére. Ezek:

* Hargita Megye Tanácsa 1.812 ezer Ft,
* Iseo Város Önkormányzata 1.830 ezer Ft,
* Magyarkanizsa (Szerbia) önkormányzata 1.504 ezer Ft,
* Népi Egyetem, Felnőttek és Fiatalok Továbbképző intézete Lendva 1.629 ezer Ft.

A Képviselő-testület 197/2018. (X. 2.) határozata alapján a Hévízi Tisztaforrás Népdalkör támogatása további 230 ezer forinttal megemelendő.

A Hévíz Sportkör kérelme alapján 5.500 ezer forinttal emelkedik az egyesület kiadásaihoz adott önkormányzati támogatás összege, mellyel a kézilabda szakosztály működését támogatja a város. Ezzel a Hévíz Sportkör működési támogatására adott előirányzat 129.908 ezer Ft-ra emelkedik

*Működési célú céltartalék****:***

A működési tartalék együttes előirányzata 339 ezer Ft-tal csökken.

Az elmúlt időszakban, a *polgármesteri hatáskörben felhasználható „keretet”* érintő kiadás 251 ezer Ft volt.

Az alábbi előirányzat felhasználásokat kell megemlíteni:

* 88 ezer Ft a Képviselő-testület 79/2017. (III. 30.) határozata alapján az Ovi-sportPálya pályázati önerő biztosítása.
* Gyermekszületés köszöntéséhez 22 ezer forintos ajándékcsomag összeállítása.
* Hévíz U25 versenypályázat fődíjának kifizetése 118 ezer Ft.

Fenti kiadások után a még felhasználható keret 2.643 ezer Ft.

Kérem a tisztelt Képviselő-testületet, hogy a fentiekben leírtakat fogadja el a keret felhasználásáról szóló negyedéves tájékoztatásként.

Általános tartalék:

Az általános tartalék előirányzata jelen költségvetés módosítás során 1.557 ezer forinttal emelkedik. Több ellentétes hatású tétel alakította a tartalékot.

Növelte az általános tartalékot:

* 6.038 ezer Ft a szociális összevont ágazati pótlék időarányos jóváírt összege. A TASZII eredeti költségvetésében a szociális területen dolgozók részére fizetendő összeg már kiadásként tervezésre került, melyet irányító szervi támogatással finanszírozunk. Az állami támogatás ezt az önerőt váltja ki. Emiatt az összeg az általános tartalékba helyezhető.
* 1.516 ezer Ft a kulturális pótlék időarányos jóváírt összege. A dolgozók részére fizetendő illetmény az eredeti költségvetésben, a művelődési intézménynél tervezésre került. Az időarányos támogatás az önerőből tervezett előirányzatot váltja ki. Így a támogatásnak megfelelő önerő az általános tartalékba helyezhető.
* 1.282 ezer Ft összegű a 2017. évi beszámolóban elszámolt állami támogatás önkormányzatnak még kiutalandó összege. A Magyar Államkincstár a fenti összeget 2018. július 11. napján utalta önkormányzatunk részére.
* Befejeződött a „Transzforming you city” projekt a záró elszámolásból származó 236 ezer Ft tartalékba helyezhető. Szintén tartalékot növeli a 2017. évben euróban érkezett előleg – 903 ezer Ft - összege, melynek forint értéke csak a projekt befejezésekor került be az önkormányzat számviteli elszámolásaiba.
* 2.191 ezer Ft a „Transzforming you city” projekt 2018. évi költségvetésben szereplő fel nem használt előirányzatainak általános tartalékba átcsoportosított összege.
* 8.082 ezer Ft a bölcsődei működéshez adott kiegészítő támogatás összege. A TASZII működéséhez, ezáltal a bölcsőde működéséhez szükséges előirányzatot az önkormányzat az állami finanszírozást kiegészítve saját forrásból biztosította a 2018. évi költségvetésben. A beérkezett állami kiegészítő támogatás ezt az önerőt váltotta ki, mely az általános tartalékba helyezhető.
* 1.099 ezer Ft a „SportOverBorders” projekt beérkezett támogatásából a ténylegesen Hévízi Önkormányzatot megillető támogatásrész. Mivel az összeget az I. és II. projektjelentésben elszámolt és kifizetett számlák után térítették meg önkormányzatnak, az összeg tartalékba helyezhető.
* 1.359 ezer Ft a Kölcsey utcai önkormányzati WC beruházás Hévíz Gyógyfürdő Kórház által fizetett ez évi ellentételezése.
* 509 ezer Ft a Hévíz Toursit Nonprofit Kft értékesített önkormányzati tulajdon hányadának a nyilvántartási értéket meghaladó bevételi többlete.
* 671 ezer Ft a 2018. májusi állami támogatás felmérés során módosított mutatószámok miatt még megállapított, ez évre járó államilag biztosított támogatás összege. Mivel valamennyi ágazati feladat esetében az önkormányzat saját erőből biztosította az intézmények működéséhez szükséges előirányzatot, az állami támogatás azt kiváltotta. A felszabaduló saját forrás tartalékba helyezhető.

Ugyanakkor az általános tartalék nyújtott fedezetet több tervezett kiadásra. Ezek a következők:

* A „Rogner Hotel „közigazgatási területének átcsatolása miatt, Alsópáhok Község Önkormányzatát és Keszthely Város Önkormányzatát ténylegesen megillető előirányzatok megemeléséhez összesen 541 ezer Ft összegben.
* A Képviselő-testület 166/2018. (VII. 20.) határozata szerint az óvodában sajáterőből alkalmazott plusz 1 fő pedagógus asszisztens foglalkoztatásához szükséges 359 ezer Ft kiadás fedezetét.
* A Képviselő-testület 167/2018. (VII. 20.) határozata alapján 500 ezer Ft szociális tűzifa támogatás forrása a tartalék.
* 420 ezer forinttal kell megemelni a dologi kiadások előirányzatát az informatikai adatvédelmi tisztviselői feladatokra kötött új szerződés fedezete miatt.
* 3.000 ezer Ft előirányzat növelés szükséges a dolgozói felhalmozási kölcsönök megemelkedett igénye miatt.
* 280 ezer Ft előirányzat kialakítása szükséges az ASP ellenőrzési nyomvonal szabályzat megalkotásának fedezetéhez.
* Egyes dologi kiadások előirányzata alultervezett a 2018. évi költségvetésben. Ezek megemeléséhez szükséges 2.837 ezer Ft előirányzat a tartalék terhére emelhető meg. Ilyen pl: reklám, propaganda kiadások, reprezentációval kapcsolatos kiadások, Zrínyi utcai belterület rekonstrukcióval kapcsolatos kiadások.
* 2.834 ezer Ft hivatali klíma rendszer újra programozásához szükséges előirányzat.
* 1.112 ezer Ft az iskola tej program 2017/2018. tanévre már megítélt és a 2017. évi költségvetésben szerepeltetett támogatás ez évi költségvetésen történő átvezetéséhez szükséges összeg.
* 4.506 ezer Ft a hitelkeret rendelkezésre tartásával kapcsolatban kalkulált ez évi költségvetést érintő előirányzat szükséglet. 494 ezer Ft a már felvett hitellel kapcsolatos október elejéig felmerült kamat kiadás összege.
* 1.000 ezer Ft az új parkoló helyek kialakításával kapcsolatos közbeszerzési tanácsadói feladatok ellátásával kapcsolatos és építési napló beszerzés előirányzat igény. 50 ezer Ft az elektronikus építési napló rendszer használati díja.
* 127 ezer Ft a 2102. hrsz-ú önkormányzat által megvásárolt szántó terület, út céljára történő átminősítéséhez szükséges talajvédelmi terv költségigénye.
* 940 ezer Ft a „SportOverBorders” projekt kapcsán felmerült web fejlesztéshez szükséges előirányzat összege.
* 3.467 ezer Ft előirányzat szükséges a „RefurbCulture” projekt kiadásaira.
* A Képviselő-testület 197/2018. (X. 2.) határozata alapján 230 ezer forinttal növekszik a Hévízi Tisztaforrás Népdalkör 2018. évi támogatásának összege.

Fenti növelő és csökkentő hatások eredőjeként az általános tartalék összege 8.252 ezer forintra módosul, melyből **szabad felhasználású 4.191 ezer Ft**.A többi előirányzat kötelezettségvállalással terhelt.

***Felhalmozási kiadások:***

A ***felhalmozási pénzforgalmi kiadások*** előirányzata az önkormányzat és intézményei esetében 260.306 ezer Ft-tal csökken.

Az **Önkormányzat *felhalmozási pénzforgalmi kiadások*** előirányzata 261.136 Ft-tal csökken.

444.028 ezer forinttal csökken a *beruházások* előirányzata és 502 ezer forinttal emelkedik a felújítások előirányzata.

A felhalmozási kiadások célonkénti előirányzatát jelen rendelettervezet 8. számú melléklete tartalmazza.

A Képviselő-testületi 159/2018. (VII. 20.) határozatának megfelelően bruttó 76.441 ezer forint összegben kialakításra kerül az 58 férőhelyes parkoló építésének előirányzata. A 172/2018 (VIII. 29.) határozat alapján a kivitelezői szerződés megkötéséhez, további bruttó 3.810 ezer forinttal megnövelésre kerül az előirányzat. Az összeg a korábbi tervezésre kialakított előirányzat átcsoportosításával biztosítható.

A Képviselő-testület 192/2018. (X. 2.) határozata szerint az 58 férőhelyes parkoló terveinek megvásárlásához szükséges előirányzat, bruttó 5.200 ezer Ft összegben tervezésre kerül.

A Képviselő-testületi 159/2018. (VII. 20.) határozata szerint bruttó 2.500 ezer Ft összegben tervezésre kerül az 58 férőhelyes parkoló műszaki ellenőrzéséhez szükséges előirányzat.

A Képviselő-testület 161/2018. (VII. 20.) határozata alapján bruttó 13.400 ezer Ft összegű előirányzat szükséges a Nyírfa köz csapadékelvezető-gerincvezeték és bekötések rekonstrukciójára.

A 150/2018. (VI.28.) határozatnak megfelelően kialakításra kerül - bruttó 6.500 ezer Ft összegben - a Hulladékgyűjtő udvar kialakításához szükséges 09/34 és 09/35 helyrajzi számú ingatlanok megvásárlásához szükséges előirányzat.

Bruttó 30.353 ezer Ft összegben előirányzat kerül kialakításra a Reumakórház kezelésében lévő, dr. Schulhof Vilmos sétány fejlesztésével kapcsolatban benyújtandó pályázat előkészítéséhez.

A Polgármesteri Hivatal fűtés korszerűsítésére kialakított előirányzat kevésnek bizonyult, ezért 1.433 ezer forinttal meg kell emelni a beruházási előirányzatot, mely összesen 5.873 ezer forintra módosul.

Az eredeti költségvetésben a III. 13. Városi térfigyelő kamerarendszer kialakítására tervezett bruttó 53.000 ezer Ft kevés. Ez az összeg a beruházási cél nettó összegének finanszírozására elegendő, ezért az Áfa összegével 14.300 ezer forinttal az előirányzatot meg kell emelni. A módosított előirányzat bruttó 67.310 ezer Ft.

Ugyanez a helyzet a kamerarendszer eszköz beszerzésére vonatkozó IV. 3. pontban szereplő előirányzatnál. Az előirányzat-növelés összege 5.130 ezer Ft. Az Városi térfigyelő kamerarendszer eszközbeszerzésére vonatkozó összeg bruttó 24.130 ezer forintra emelkedik.

2018. évi költségvetésünk nem tartalmazza 2 db tárgyaló korszerűsítésével kapcsolatos beruházási előirányzatot. A beruházás 2017. évről húzódik át, a kifizetések 2018. évet terhelik. Szükséges bruttó 4.387 ezer Ft összegben a beruházási cél kialakítása.

A Képviselő-testület 205/2018. (X. 2.) határozata alapján a Kölcsey utca Ady utca közötti 420 m hosszú zárt rendszerű csapadék elvezetés kialakítására a júniusi rendeletmódosítás során létrehozott előirányzat kevés. Bruttó 17.738 ezer forinttal meg kell emelni az előirányzatot. Pontosításra került a kiépítendő hosszú zárt rendszerű csapadék elvezetés hossza, mely 386 m. A megvalósításhoz rendelkezésre álló előirányzata 82.738 ezer forintra módosul.

Jelen előterjesztésben több helyen már írtam arról, hogy a Pénzügyminisztérium levele alapján két pályázati támogatást - „Hévíz termelői piac megújulása” és a „Fenntartható közlekedés” projekt – vissza kellett fizetni. Emiatt a működési kiadásokhoz hasonlóan törölni kellett a felhalmozási kiadások előirányzatait is. Törlésre került a IV. 4. HEBI dokk létesítés, a III. 2/1. Fenntartható közlekedés, a III. 2/2. Buszpályaudvar engedélyezési és kiviteli tervekre vonatkozó előirányzata. Megszüntetésre kerül továbbá a III.15/1. Hévízi termelői piac megújítása előirányzat, a III.15/2. Piac tervezési módosítása előirányzata és a IV. 5. „Hévíz termelői piac megújulása” gép, berendezés beszerzési előirányzat. A törölt előirányzatok összege összesen 419.819 ezer Ft.

A Széchenyi utca fejlesztése fordított Áfá-s beruházás, ezért III.5. beruházási cél Áfa összegéből 180.418 ezer Ft átcsoportosításra kerül a dologi kiadások közé. Az összegre vonatkozó befizetési kötelezettség az önkormányzatot terheli.

A korábban az önkormányzat felújítási céljaként tervezett lift felújítás kiadása a Polgármesteri Hivatalnál, mint karbantartási kiadás lesz könyvelve. Emiatt az előirányzatot is az intézménynél kell kialakítani. A bruttó 448 ezer Ft átcsoportosításra kerül a Polgármesteri Hivatal dologi kiadásai közé.

A Gyógyhelyi főtér kialakításával kapcsolatban 3.289 ezer Ft dologi kiadás merül fel. A kiadások fedezésére a III.3. „Gyógyhelyi főtér kialakítása” beruházási előirányzatból az összeg átcsoportosításra kerül.

Az informatikai beruházások előirányzatait jelentősen, összesen 22.700 ezer forinttal csökkenteni kell ahhoz, hogy a dologi kiadások „egyéb ki nem emelt kiadások” részletező számon hiányzó előirányzat pótlásra kerülhessen. Ezen belül változnak a korábban kialakított előirányzatok. A felhalmozási célok előirányzatai a következőképpen csökkennek: VI. 1. Informatikai eszközök beszerzése 7.500 ezer forinttal; a VI. 2. Számítástechnikai eszközök váratlan meghibásodása miatti beszerzés 500 ezer forinttal; VI. 3. Eszközbeszerzés 2.000 ezer forinttal. Megszüntetésre kerül a VI. 4. Informatikai beruházások előirányzata.

Az előző rendelet módosítás során kialakított Gelsei – Pethő utcai csapadékvíz elvezetés kivitelezésére kialakított bruttó 1.000 ezer Ft előirányzatból, bruttó 950 ezer Ft átcsoportosításra kerül ugyanezen a címen a felújítások közé. Időközben a munkálatok befejeződtek. A kiállított számla alapján 50 ezer Ft nem került felhasználásra, ezért átcsoportosítható a felhalmozási céltartalékba.

Immateriális javakkal kapcsolatos előirányzatok kialakítása:

* Képviselő-testület 163/2018. (VII. 20.) határozata szerint, bruttó 900 ezer Ft összegű előirányzat kerül kialakításra az immateriális javak között, Hévíz Város helyi építési szabályzatának módosítására, a határozatban felsorolt kiemelt fejlesztési céloknak megfelelően.
* Szintén az immateriális javak között kerül kialakításra az ASP ellenőrzési nyomvonalszabályzat kialakításához szükséges bruttó 280 ezer Ft összegű előirányzat.
* Kamerás megfigyelőrendszerhez üzemeltetési szabályzat kialakítása szükséges. A kötelezettségvállaláshoz létre kell hozni a bruttó 356 ezer Ft előirányzatot.
* A SportOverBorders pályázat weblapfejlesztése előző évről áthúzódó felhalmozási kiadás, mely eddig nem szerepelt az idei évi költségvetésben. Bruttó 940 ezer Ft összegben tervezni kell az előirányzatot.

Felhalmozási célú pénzeszköz átadás Áht-n belülre:

Az előirányzat 428.689 ezer forinttal emelkedik. Ez megegyezik „Hévíz termelői piac megújulása” és a „Fenntartható közlekedés” projekt visszafizetendő támogatásának összegével.

Felhalmozási célú pénzeszköz átadás Áht-n kívülre:

Az előirányzat 88 ezer forinttal emelkedik. Ez az Ovi-sportPálya pályázat önerejének átadása az Ovi-Sport Közhasznú Alapítvány részére.

Visszatérítendő felhalmozási kölcsön nyújtása előirányzat 3.000 ezer forinttal megemelésre kerül a dolgozói igényeknek megfelelően. A lakosság részére tervezett 800 ezer Ft is átcsoportosításra kerül a dolgozóknak nyújtandó kölcsönhöz. Utóbbi előirányzata 6.000 ezer forintra módosul.

*Felhalmozási célú tartalék* előirányzata 245.319 ezer forinttal csökken.

Ezen belül:

* az egyéb felhalmozási tartalék 142.505 ezer forinttal,
* a Széchenyi utcával kapcsolatos munkák tartaléka 115.342 ezer forinttal,
* a Kormányzati döntés alapján felvehető hitelből kialakított, a Kölcsey és Ady utcák közötti zárt rendszerű csapadék elvezetés tartalékaként nevesített előirányzat 17.738 ezer forinttal csökken.

A csökkenés hatására a felhalmozási tartalék 137.349 ezer forintra csökkent, melyből a „Zala két keréken” TOP 3.1.1-15-ZA1-2016-00005 projekt előlegének sorsa továbbra sem tisztázott. Valószínűleg nem önkormányzatunkat illeti, azt át kell adni. Összege nem felhasználható. Emiatt a **felhasználható felhalmozási tartalék előirányzata 59.117 ezer Ft.**

***Finanszírozási kiadások:***

Az előirányzat 867 ezer forinttal emelkedik, mely azonos a finanszírozási bevételek módosulásával. Ez a közfoglalkoztatással kapcsolatos megelőlegezés, havi nettó finanszírozást terhelő visszavonása.

**Intézmények:**

**Polgármesteri Hivatal**: ***működési pénzforgalmi kiadás előirányzata*** 448 ezer Ft-tal emelkedik.

A dologi kiadások előirányzata növekszik ezzel az összeggel, mely a lift karbantartásához szükséges.

A polgármesteri Hivatal költségvetésében tervezett dologi kiadás előirányzata fedezetet biztosít, a mélygarázs beázását megszüntető hivatal előtti téren lévő folyóka kicseréléséhez szükséges 1.214 ezer Ft összegű kiadásra. A kiadás tervezése miatt ezért nem szükséges az előirányzat módosítása.

**GAMESZ:** Az intézmény ***működési pénzforgalmi kiadás előirányzata*** 113.599 ezer Ft-tal emelkedik.

A személyi juttatások előirányzata 22.318 ezer Ft-tal, a *munkaadót terhelő járulék* előirányzata 4.126 ezer Ft-tal növekszik.

Növeli az előirányzatokat:

* a közfoglalkoztatottak 2018. időarányos bére és járuléka.
* „Hévíz, Széchenyi utca fejlesztése” projekt keretében a F1 növénytelepítési terv alapján humuszmentési, humuszolási, tereprendezési és növénytelepítési munkákkal kapcsolatos személyi juttatás ás járulék kiadás

Dologi kiadások előirányzata 87.155 ezer forinttal emelkedik. A kiadási előirányzat módosítás a következő elemekből épülnek fel:

* a Széchenyi utca felújításával kapcsolatos irányító szervi támogatásnak megfelelően a rábízott feladatok – ideiglenes útalap biztosítás, ideiglenes közvilágítás megrendelése, hiányzó gerincvezeték kiépítetése – dologi kiadásai összesen 38.727 ezer Ft összegben
* 3.000 ezer Ft Nyírfa köz tereprendezési és zöldfelületfelújítási feladataival kapcsolatos kiadások.
* 39.591 ezer Ft a „Hévíz, Széchenyi utca fejlesztése” projekt keretében a F1 növénytelepítési terv alapján humuszmentési, humuszolási, tereprendezési és növénytelepítési munkákkal kapcsolatos dologi kiadások,
* DRV Zrt-től visszakapott 5.837 ezer Ft, mely szükséges a Széchenyi utca felújításával kapcsolatos többlet kiadások finanszírozásához. A Szabadics Közmű és Mélyépítő Zrt-vel kötött szerződés vállalkozó díja fix átalánydíjas elszámolással kötetett. Az utca felújítása során több olyan kiadás keletkezik, aminek az összege meghaladja a szerződésben foglaltrakat, vagy nem szerepel abban. Ilyen pl: E-on szakfelügyelet díja stb..

**Brunszvik Teréz Napközi Otthonos Óvoda:**

Az intézmény ***működési pénzforgalmi kiadás előirányzata*** 377 ezer Ft-tal emelkedik.

A személyi juttatások előirányzata 300 ezer Ft-tal, a *munkaadót terhelő járulék* előirányzata 59 ezer Ft-tal növekszik. Ez az 1 fő pedagógus asszisztens megbízásos jogviszonyú, határozott időre történő alkalmazásának kiadás vonzata, mely az idei évet szeptember 1-től 3 hónapra terheli.

A dologi kiadások előirányzata 18 ezer forinttal módosul, mivel az intézmény a Szép- kártya visszatérítést dologi kiadásra használja fel.

Az intézmény ***felhalmozási pénzforgalmi kiadás előirányzata*** összességében nem módosul. Az intézmény a kisértékű tárgyi eszköz beszerzésre tervezett előirányzatból bruttó 112 ezer forintot a tárgyi eszközök beszerzését biztosító előirányzathoz kívánja átcsoportosítani

**Gróf I. Festetics György Művelődési Központ** kiadási főösszege 22.579 ezer forinttal módosul, mely azonos a ***működési pénzforgalmi kiadás*** előirányzat emelkedéssel.

225 ezer forinttal nő a személyi juttatások és 22 ezer forinttal a munkaadót terhelő járulékok előirányzata. A növekedést a nyári diák munkával kapcsolatos kiadások okozzák.

A dologi kiadások előirányzata 22.332 ezer forinttal emelkedik. Az előirányzat változását több tényező befolyásolja:

* 219 ezer Ft a könyvtári állománygyarapításra fordítandó kiadás emelkedés.
* Az adományokból befolyt 449 ezer Ft-ot dologi kiadásra fordítja az intézmény.
* Az időközben keletkezett, kimutatható többletbevétel is dologi kiadások fedezetét szolgálja.

**TASZII:** A szociális intézmény kiadási előirányzata 4.195 ezer forinttal emelkedik, melyből ***működési pénzforgalmi kiadások*** előirányzata 3.365 ezer Ft-tal növekszik.

A szociális intézmény a Munkaügyi Központtól kapott támogatást a közfoglalkoztatási szerződéssel foglalkoztatottak bérére és járulékára kívánja felhasználni. Emiatt a személyi juttatások előirányzata *3.066* ezer Ft-tal, a munkaadót terhelő járulék előirányzata 299 ezer forinttal növekszik.

***Felhalmozási pénzforgalmi kiadáso***k előirányzata 830 ezer forinttal növekszik.

AZ OEP-től a védőnői és orvosi ügyeleti ellátás működtetésére kapott többlettámogatást az intézmény az ellátáshoz használatos tárgyi eszközök vásárlására kívánja fordítani.

**4.**

**LÉTSZÁM**

Az önkormányzat és intézményei 2018. december 31-i létszámkerete nem változik, továbbra is 232.5 fő.

Képviselő-testület döntése alapján a Brunszvik Teréz Napközi Otthonos Óvoda 1 fő pedagógus asszisztenst megbízási szerződéssel alkalmaz. Az foglalkoztatás határozott idejű, 2018. szeptember 1-től, 2019. június 15. napjáig tart. A pedagógus asszisztensi pluszlétszám nem növeli a közalkalmazottak létszámát.

**5.**

**ÖSSZEFOGLALÓ**

A jelen előterjesztéssel benyújtott - 2018. évi költségvetés módosításáról szóló - rendelettervezet a város költségvetését 5.657.541 ezer Ft bevételi és ugyanannyi összegű kiadási főösszegre módosítja.

A költségvetés módosítását a Bizottságok tárgyalják.

Kérem a Tisztelt Képviselő-testületet, hogy a – költségvetést módosító rendelettervezet és a tájékoztató mellékletek megismerése és megvitatása után – jelen előterjesztéssel benyújtott költségvetési rendeletmódosítást szíveskedjen elfogadni.

A költségvetési rendelet módosítása minősített szótöbbséggel fogadható el.

Hévíz, 2018. október 17.

**6.**

**Előzetes hatásvizsgálat**

A jogalkotásról szóló 2010. évi CXXX. törvény 17. §. (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit.

**Rendelet-tervezet címe:** Hévíz Város Önkormányzat 2018. évi költségvetéséről szóló 2/2018. (I. 25.) rendelet módosítása

**Költségvetési hatása:** A 2018. évi költségvetési rendelet módosításáról szóló rendelet megalkotásához, módosításához kapcsolódó előzetes hatásvizsgálat során megállapítható, hogy az önkormányzatnak az államháztartásról szóló 2011. évi CXCV. törvény 34. §-ában foglalt lehetősége és egyben kötelezettsége, hogy a költségvetési rendeletében megjelenő bevételek és kiadások módosításáról, a kiadási előirányzatok közötti átcsoportosításokról a Képviselő-testület döntsön. A rendeletmódosításra negyedévenként a képviselő-testület döntése szerinti időpontokban, de legkésőbb az éves költségvetési beszámoló elkészítésének határidejéig kerülhet sor.

**Rendelet megalkotásának szükségessége:** A rendeletmódosításról szóló rendelet megalkotásának elmaradása esetén a Képviselő-testület által évközben hozott határozatokban szereplő – az eredeti költségvetésben még nem nevesített - feladatok megvalósításához nem áll rendelkezésre előirányzat. Emiatt a működési és beruházási feladatok végrehajtása nem lehetséges. Az évközben folyósított, az önkormányzatok általános és ágazati feladatokat finanszírozó támogatásainak összege, a működési célú költségvetési és kiegészítő támogatások összegének módosulása, az Áht-n belülről és kívülről átvett pénzek összege, a közhatalmi, egyéb működési és felhalmozási többletbevételek, államháztartáson belüli megelőlegezések összege - rendeletmódosítás hiányában nem kerülnek átvezetésre az önkormányzat költségvetéséről szóló rendeleten. Emiatt a költségvetési bevétel nem a valós képet mutatná.

**A jogszabály alkalmazásához szükséges személyi, szervezeti, tárgyi és pénzügyi feltételek**: Jelen költségvetés-módosítási rendelettervezet az Önkormányzatra, és valamennyi intézményére vonatkozóan tartalmaz működési, valamint az Önkormányzat, esetében felhalmozási bevételi előirányzat módosítást. A módosítás érinti a személyi juttatásra és munkáltatót terhelő szociális hozzájárulási adóra, dologi kiadásokra, az egyéb működési kiadásokra és a felhalmozási kiadásokra vonatkozó előirányzatokat. Módosul a finanszírozási bevétel és kiadások tervezett összege is.

A tárgyi feltételek vizsgálata nem értelmezhető a rendelet megalkotása kapcsán, a pénzügyi feltételek vizsgálatára pedig azért nincs szükség, mivel a pénzügyi feltételeket maga a költségvetés határozza meg.

A költségvetési rendeletmódosítás társadalmi, gazdasági, környezeti és egészségi hatása csupán közvetett, a társadalom és a gazdaság egy szűkebb körét, a város és vonzáskörzetéhez tartozó lakosságot érinti, a benne foglalt feladatok és célok megvalósítása érdekében. A rendelkezésre álló előirányzatok módosítása befolyásolja a kötelezően ellátandó feladatok minőségét, az önként vállalt feladatok mennyiségét és azok színvonalát.

**7.**

**Felülvizsgálatok- egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Kondákorné Farkas Erika | Költségvetési ügyintéző |  |  |
| Szintén László | Közgazdasági osztályvezető/pénzügyi ellenőrzés |  |  |
| Dr. Tüske Róbert | Jegyző/törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |